Suvekuudel on paljud Stockholmi popimad ööklubid ja baarid siseruumidest õue kolinud. Rootslaste klubikultuuri avastama võid asuda  näiteks Terrassenis (Fredsgatan 12), mis on väga trendikas ning kuhu seetõttu võib olla keeruline sisse saada, või siis Humlegården baaris (Humlegården park), kuhu suviti koguneb Stockholmi kuulsaima ööklubide piirkonna Stureplani koorekiht. Rokilikuma atmosfääri sõbrad aga võivad sammud seada Debaser Slussenisse (Karl Johans Torg 1), mis on samuti üks Stockholmi popimaid vabaõhubaare.